PTT-BCP ขึ้นราคาดีเซลลิตรละ 50 สต.มีผลพรุ่งนี้
PTT-BCP ขึ้นราคาดีเซลลิตรละ 50 สต.มีผลพรุ่งนี้
4 ก.ค. 2560

บริษัท ปตท. จำกัด (มหาชน) หรือ PTT และ บริษัท บางจากคอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันดีเซล 50 สตางค์/ลิตร ส่วนเบนซินและแก๊สโซฮอล์ยังคงเดิม มีผลตั้งแต่วันพรุ่งนี้ (5 ก.ค.)
ทั้งนี้ จะส่งผลให้ราคาน้ำมันดีเซลในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ อยู่ที่ลิตรละ 24.49 บาท ส่วนเบนซิน 95 ของ ปตท.คงเดิมที่ลิตรละ 32.66 บาท, แก๊สโซฮอล์ 95 คงเดิมที่ลิตรละ 25.55 บาท, แก๊สโซฮอล์ 91 ลิตรละ 25.28 บาท, E20 ลิตรละ 23.04 บาท, E85 ลิตรละ 19.24 บาท (ราคายังไม่รวมภาษีท้องที่ของแต่ละจังหวัด)
 